***Lagu Cinta Kita*** ialah sebuah rancangan televisyen realiti Malaysia yang berdasarkan daripada rancangan TV realiti Korea Selatan, *Love At First Song* terbitan CJ ENM. Program ini telahpun disiarkan bermula pada 19 April 2019 sehingga 26 Disember 2021 sebanyak 3 musim pada setiap hari Ahad jam 9 malam di TV3.

Format rancangan
----------------

### Konsep

*Lagu Cinta Kita* menampilkan 36 orang peserta yang akan dipadankan kepada 18 pasangan duet. Para peserta tidak akan mengetahui siapakah pasangan duet masing-masing sehingga berada di atas pentas. Ia terbuka kepada warganegara Malaysia yang masih bujang, berumur antara 18 hingga 35 tahun dan berbakat dalam nyanyian. Ia adalah satu bonus kepada mereka yang pandai bermain alat muzik. Mereka yang berminat telah muat naik video uji bakat iaitu nyanyian berdurasi selama 1 minit di akaun Instragram masing-masing dengan menggunakan "#LaguCintaKita". Hanya 100 peserta disenarai pendek daripada jumlah penyertaan di atas talian untuk hadir ke sesi uji bakat tertutup.

### Pusingan

Di pusingan awal, 36 peserta akan dipadankan mengikut giliran iaitu 6 pasangan (episod 1), 6 pasangan (episod 2) dan 6 pasangan (episod 3). Para peserta memilih lagu mengikut urutan yang ditetapkan oleh juri tetap berdasarkan vokal mereka. Kemudian, peserta dipadankan dengan pasangan duet mengikut pilihan lagu yang sama. Di awal persembahan, mereka akan bernyanyi di dua pentas yang berbeza. Mereka memerlukan undian penonton rumah untuk mengalihkan dinding pemisah di antara pentas mereka. Ketika itu barulah para peserta dapat melihat siapakah pasangan duet mereka. Selepas itu, persembahan mereka perlu mendapatkan undian daripada kesemua juri supaya pentas dicantumkan dan mara ke pusingan seterusnya.

Hanya 10 pasangan duet akan meneruskan perjalanan ke episod ke-4, ‘Love Camp Song’. Mereka akan diberikan peluang untuk mengenali sesama sendiri dalam pelbagai aktiviti yang disediakan. Mereka juga akan diberikan tugasan yang menguji keserasian dan sekaligus dapat mengeratkan lagi hubungan antara peserta. Setiap pasangan duet juga akan diberikan tajuk lagu yang akan dipertandingkan di pentas Lagu Cinta Kita Ke-2. Bermula peringkat ini, penilaian persembahan terletak di tangan panel juri sepenuhnya. Satu pasangan duet akan disingkirkan dalam episod ini. 

Memasuki episod ke-5 & ke-6, sembilan pasangan yang masih bertahan akan berhadapan dengan ujian yang lebih getir dimana mereka akan membuat persembahan mengikut tema mingguan yang ditetapkan. ‘Cinta Sepanjang Zaman’ yang fokus kepada seleksi lagu cinta popular di era tahun 60an hingga 90an dan ‘Cinta Antara Benua’ yang akan membawa penonton mengimbau lagu-lagu romantis dari Malaysia, Indonesia, Korea Selatan dan lain-lain.

Di peringkat ini, sudah tentu peserta yang masih bertanding mahu kekal dengan pasangan duet masing-masing kerana keserasian yang sudah tercipta. Tujuh pasangan duet yang bakal bertanding di pusingan separuh akhir. Selepas itu, hanya lima pasangan yang akan berentap di pusingan akhir yang dijangka berlangsung pada 3 Januari 2020. Juara Lagu Cinta Kita Ke-2 bakal membawa pulang wang tunai berjumlah RM 50,000, manakala tempat kedua berjumlah RM 30,000, tempat ketiga berjumlah RM 20,000, tempat keempat berjumlah RM 15,000 dan tempat kelima berjumlah RM 10,000.

Musim 1 (2019)
--------------

Rencana utama: Lagu Cinta Kita (Musim 1)
Musim pertama Lagu Cinta Kita telah disiarkan sebanyak 5 episod bermula 19 April sehingga 5 Mei 2019. Seramai lapan pasangan telah terpilih daripada ujibakat secara tertutup namun hanya lima pasangan yang dipilih ke pusingan seterusnya. Dihoskan oleh Nana Mahazan dan manakala juri tetap adalah Hael Husaini dan Scha Al-Yahya disertai juri jemputan setiap minggu. 

Manakala pada 5 Mei 2019, pasangan Naqi dan Ayuni telah dinobatkan sebgai juara Lagu Cinta Kita musim yang pertama dimana mereka telah berjaya menewaskan tiga lagi pasangan pada pusingan akhir.

Musim 2 (2020–2021)
-------------------

Rencana utama: Lagu Cinta Kita (Musim 2)
Musim kedua rancangan ini disiarkan dari 8 November 2020 hingga 3 Januari 2021, dihoskan oleh Elly Mazlein bersama pasangan hos iaitu Azwan Ali. Hael Husaini kekal sebagai juri tetap bersama Mas Idayu. Mereka berdua akan ditemani oleh seorang juri jemputan pada setiap episod. 

Musim kedua juga menampilkan selebriti popular yang berlainan pada setiap episod. Elly menggalas tugas sebagai panelis cinta untuk memberi komen tentang keserasian dan berkongsi kisah cinta romantis sendiri dengan pasangan berduet. Lebih menarik lagi, penonton juga akan dihiburkan dengan persembahan istimewa oleh penyanyi popular tanah air sepanjang siaran lapan episod ini. Khareez Kasbullah dan Nadeera Zaini telah dinobatkan sebagai juara.

Musim 3 (2021)
--------------

Rencana utama: Lagu Cinta Kita (Musim 3)
Pada 5 Disember 2021, rancangan ini telah ditunda dan digantikan dengan drama bollywood iaitu **Kabhi Kushi Kabhi Gham**.

Namun program ini kembali bersiaran pada 12 Disember 2021. Pada 26 Disember 2021, Syafeek & Zazo berjaya dinobatkan sebagai juara Lagu Cinta Kita musim 3 dimana mereka berjaya menewaskan empat lagi pasangan pada pusingan akhir tersebut.

Lihat juga
----------

* Rancangan realiti serupa:
	+ *Mentor*
	+ *I Can See Your Voice Malaysia*
	+ *Vokal Mania*
	+ *Famili Duo*

Rujukan
-------

1. ↑  Malam ni kami membawakan sedikit kelainan! Istimewa buat peminat hindustan! Kabhi Khushi Kabhie Gham akan bersiaran jam 9mlm ini! Selamat menonton dan semoga terhibur!
2. ↑  Untuk makluman semua, Lagu Cinta Kita 3 malam ini terpaksa ditunda dan akan bersambung pada minggu hadapan🙏

Pautan luar
-----------

* Tapak web rasmi
* https://youtu.be/T6LIt9-iFIE

| * l
* b
* s
Rancangan TV3 |
| --- |
| 
* Rangkaian televisyen Media Prima : ntv7
* 8TV
* TV9

 |
| Bual bicara | 
* *Malaysia Hari Ini* (sejak 1994)
* *Face to Face* (1995–1998)
* *Bicara Petang* (2000an)
* *Wanita Hari Ini* (sejak 2001)
* *Borak Kopitiam* (2018–2022)
* *Women Talk* (sejak 2022)

 |
| Berita | 
* *Buletin Utama* (sejak 1985)
* *Buletin Pagi* (sejak 1994)
* *Buletin 1:30* (sejak 1994)
* *Nightline* (sejak 1985)

 |
| Isu semasa | 
* *Suara Konsumer* (sejak 2015)
* *Soal Rakyat* (sejak 2015)
* *Syariah Meja Bulat* (sejak 2020)

 |
| Maklumat | 
* *Nona* (sejak 1985)
* *Majalah 3* (sejak 1985)
* *Jejak Rasul* (sejak 1996)
* *Money Matters* (lewat 90s & sejak 2020)
* *Jendela Dunia* (90an & 2000an)
* *Jalan-Jalan Cari Makan* (sejak 2001)
* *999* (sejak 2002)
* *Misteri Nusantara* (2000an)
* *Bersamamu* (sejak 2005)
* *Detik Tragik* (2012)
* *Detik 12 Malam* (sejak 2013)
* *Fail Mahkamah* (sejak 2023)

 |
| Hiburan | 

|  |  |
| --- | --- |
| Rancangan hiburan | 
* *Muzik Muzik* (sejak 1986)
* *Melodi* (sejak 1992)
* *Mentor* (2005-2019)
* *Gang Starz* (2007-2008)
* *Vokal...Bukan Sekadar Rupa* (2011-2012)
* *Bintang Mencari Bintang* (2013-2015)
* *I Can See Your Voice Malaysia* (sejak 2019)
* *Lagu Cinta Kita* (sejak 2019)
* *Vokal Mania* (2020)
* *Famili Duo* (sejak 2021)

 |
| Anugerah tahunan | 
* *Anugerah Juara Lagu* (sejak 1986)
* *Anugerah Bintang Popular Berita Harian* (sejak 1987)
* *Anugerah Skrin* (1994-2019)

 |

 |
| Keagamaan | 
* *Al-Hidayah* (sejak 2000)
* *Al-Kuliyyah* (sejak 1996)
* *Tanyalah Ustaz* (sejak 2018)

 |
| Berkaitan | 
* Drama
	+ Drama Ramadan
* Mentor
* Anugerah Bintang Popular Berita Harian
* Separuh Akhir Muzik Muzik
* Anugerah Juara Lagu
* Anugerah Skrin

 |